CELEX: 22013D0228(01)
Language: mt
Date: 2013-12-13 00:00:00
Title: Deċiżjoni tal-Kumitat Konġunt taż-ŻEE Nru 228/2013 tat- 13 ta' Diċembru 2013 li temenda l-Anness XIII (Trasport) tal-Ftehim ŻEE

22.5.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 154/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 228/2013
      tat-13 ta' Diċembru 2013
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament (KE) Nru 1070/2009 tal-Parlament Ewropew u tal-Kunsill tal-21 ta' Ottubru 2009 li jemenda r-Regolamenti (KE) Nru 549/2004, (KE) Nru 550/2004, (KE) Nru 551/2004 u (KE) Nru 552/2004 biex itejjeb il-prestazzjoni u s-sostenibbiltà tas-sistema Ewropea tal-avjazzjoni (1) jiġi inkorporat fil-Ftehim taż-ŻEE.
               
            
                  (2)
               
               
                  L-ispazju tal-ajru fejn l-Islanda hija responsabbli mill-forniment tas-servizzi tat-traffiku tal-ajru huwa kompletament fi ħdan ir-reġjun ICAO NAT, fejn ġew stabbiliti l-ippjanar u ftehimiet reġjonali li jippermettu l-funzjonament tat-tip FAB u li jaqdu l-ħtiġijiet u r-rekwiżiti operattivi, li jvarjaw minn dawk tar-reġjuni ICAO EUR u AFI.
               
            
                  (3)
               
               
                  L-Anness XIII tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XIII tal-Ftehim ŻEE hu emendat kif ġej:
      
                  1.
               
               
                  It-test tal-punt 66t (ir-Regolament (KE) Nru 549/2004 tal-Parlament Ewropew u tal-Kunsill) jiġi emendat kif ġej:
                  
                              (i)
                           
                           
                              Jiżdied it-test li ġej:
                              “, kif emendant minn:
                              
                                          —
                                       
                                       
                                          
                                             32009 R 1070: Ir-Regolament (KE) Nru 1070/2009 tal-Parlament Ewropew u tal-Kunsill tal-21 ta' Ottubru 2009 (ĠU L 300, 14.11.2009, p. 34).”
                                       
                                    
                        
                              (ii)
                           
                           
                              It-test dwar l-adattament (a) huwa sostitwit b'dan li ġej:
                              “Fl-Artikolu 5 jiżdiedu l-paragrafi li ġejjin:
                              
                                 ‘6.   L-Istati tal-EFTA jieħdu sehem sħiħ fil-kumitat stabbilit skont il-paragrafu 1, mingħajr id-dritt tal-vot.
                                 7.   L-Awtorità ta' Sorveljanza tal-EFTA jkollha status ta' osservatur fil-Kumitat dwar Ajru Uniku’.”
                              
                           
                        
                              (iii)
                           
                           
                              Adattament (b) huwa nnumerat mill-ġdid bħala l-adattament (h).
                           
                        
                              (iv)
                           
                           
                              Jiddaħħlu l-adattamenti li ġejjin:
                              
                                          “(b)
                                       
                                       
                                          Fl-Artikolu 11, il-kliem ’madwar il-Komunità kollha’ jinqraw ’reġjonali jew nazzjonali’ fir-rigward tal-Islanda.
                                       
                                    
                                          (c)
                                       
                                       
                                          Fir-rigward tal-Islanda, l-Artikolu 11 japplika mill-1 ta' Jannar 2015.
                                       
                                    
                                          (d)
                                       
                                       
                                          L-ewwel sentenza tal-Artikolu 11(2) tinqara kif ġej:
                                          ‘Il-Kumitat Permanenti tal-Istati tal-EFTA jista' jaħtar lil Eurocontrol jew korp ieħor imparzjali u kompetenti biex jaġixxi bħala “korp għar-rieżami tal-prestazzjoni”. Jekk il-Kummissjoni tkun ħatret korp għar-rieżami tal-prestazzjoni, il-Kumitat Permanenti tal-Istati tal-EFTA jagħmel ħiltu kollha biex jaħtar l-istess entità b'kundizzjonijiet simili sabiex twettaq l-istess kompiti fir-rigward tal-Istati EFTA.’
                                       
                                    
                                          (e)
                                       
                                       
                                          Fl-Artikolu 11(3)(c) jiżdied il-paragrafu li ġej:
                                          ‘Jekk blokka ta' spazju tal-ajru funzjonali tkopri wieħed jew aktar Stati Membri tal-UE u wieħed jew aktar mill-Istati tal-EFTA, il-kompiti u s-setgħat stabbiliti f'dan il-punt jitwettqu u jiġu eżerċitati mill-Kummissjoni fir-rigward tal-Istati Membri tal-UE, u mill-Awtorità ta' Sorveljanza tal-EFTA fir-rigward tal-Istati tal-EFTA. Il-Kummissjoni u l-Awtorità ta' Sorveljanza tal-EFTA jikooperaw f'dan ir-rigward bil-għan li jiġu adottati pożizzjonijiet identiċi.’
                                       
                                    
                                          (f)
                                       
                                       
                                          Fl-Artikolu 11(3)(e), jiżdied il-paragrafu li ġej:
                                          ‘Jekk il-valutazzjoni tikkonċerna objettivi ta' prestazzjoni, li huma relatati ma' Stat Membru tal-UE jew aktar, u Stat tal-EFTA jew aktar, il-valutazzjoni ssir mill-Awtorità ta' Sorveljanza tal-EFTA fir-rigward tal-Istati tal-EFTA u mill-Kummissjoni fir-rigward tal-Istati Membri tal-UE. Il-Kummissjoni u l-Awtorità ta' Sorveljanza tal-EFTA jikooperaw bil-għan li jippreżentaw b'mod konġunt ir-riżultati lill-Kumitat dwar l-Ajru Uniku.’
                                       
                                    
                                          (g)
                                       
                                       
                                          Fl-Artikolu 13a, fir-rigward tal-Istati EFTA, ‘l-Istati Membri u l-Kummissjoni’ tinqara ‘l-Istati tal-EFTA u l-Awtorità ta' Sorveljanza tal-EFTA’.”
                                       
                                    
                        
            
                  2.
               
               
                  It-test tal-punt 66u (ir-Regolament (KE) Nru 550/2004 tal-Parlament Ewropew u tal-Kunsill) jiġi emendat kif ġej:
                  
                              (i)
                           
                           
                              Jiżdied it-test li ġej:
                              “, kif emendant minn:
                              
                                          —
                                       
                                       
                                          
                                             32009 R 1070: Ir-Regolament (KE) Nru 1070/2009 tal-Parlament Ewropew u tal-Kunsill tal-21 ta' Ottubru 2009 (ĠU L 300, 14.11.2009, p. 34).”
                                       
                                    
                        
                              (ii)
                           
                           
                              L-adattamenti (a), (b), (c) u (d) huma nnumerati mill-ġdid bħala l-adattamenti (d), (e), (f) u (g).
                           
                        
                              (iii)
                           
                           
                              Jiddaħħlu l-adattamenti li ġejjin:
                              
                                          “(a)
                                       
                                       
                                          Fir-rigward tal-Islanda, l-Artikolu 9a(2)(c) jinqara kif ġej:
                                          ‘jiżguraw konsistenza man-netwerk Ewropew tar-rotot stabbilit skont l-Artikolu 6 tar-Regolament dwar l-ispazju tal-ajru jew in-netwerk tar-rotot stabbilit fir-reġjun ICAO NAT;’
                                       
                                    
                                          (b)
                                       
                                       
                                          Fir-rigward tal-Islanda, l-Artikolu 9a(2)(i) jinqara kif ġej:
                                          ‘jiffaċilitaw il-konsistenza ma' objettivi ta' prestazzjoni reġjonali jew nazzjonali.’
                                       
                                    
                                          (c)
                                       
                                       
                                          Fl-Artikolu 9a(6)(i) jiżdied il-paragrafu li ġej:
                                          ‘Il-Kummissjoni u l-Awtorità ta' Sorveljanza tal-EFTA jevalwaw kemm jintlaħqu r-rekwiżiti stipulati fil-paragrafu 2 mill-blokok funzjonali tal-ispazju tal-ajru li jinvolvu Stat Membr tal-UE jew aktar u Stat tal-EFTA jew aktar, kif ukoll jikkooperaw bil-għan li jippreżentaw riżultat konġunt lill-Kumitat dwar l-Ajru Uniku għal diskussjoni. Jekk il-Kummissjoni u l-Awtorità ta' Sorveljanza tal-EFTA jsibu li l-blokka tal-ispazju tal-ajru ma tissodisfax ir-rekwiżiti, huma jiddjalogaw mal-Istati Membri kkonċernati u l-Istati tal-EFTA rispettivament bil-għan li jilħqu kunsens dwar il-miżuri li għandhom jittieħdu sabiex tissewwa s-sitwazzjoni’.”
                                       
                                    
                        
            
                  3.
               
               
                  It-test tal-punt 66v (ir-Regolament (KE) Nru 551/2004 tal-Parlament Ewropew u tal-Kunsill) jiġi emendat kif ġej:
                  
                              (i)
                           
                           
                              Jiżdied it-test li ġej:
                              “, kif emendant minn:
                              
                                          —
                                       
                                       
                                          
                                             32009 R 1070: Ir-Regolament (KE) Nru 1070/2009 tal-Parlament Ewropew u tal-Kunsill tal-21 ta' Ottubru 2009 (ĠU L 300, 14.11.2009, p. 34).”
                                       
                                    
                        
                              (ii)
                           
                           
                              Jitħassru t-testi tal-adattamenti (a) u (b).
                           
                        
                              (iii)
                           
                           
                              L-adattament (c) huwa nnumerat mill-ġdid bħala l-adattament (d).
                           
                        
                              (iv)
                           
                           
                              Jiddaħħlu l-adattamenti li ġejjin:
                              
                                          “(a)
                                       
                                       
                                          Fl-Artikolu 6(2), il-kelma ‘Kummissjoni’ fir-rigward tal-Istati tal-EFTA tiġi sostitwita bil-kliem ‘Kumitat Permanenti tal-Istati tal-EFTA’.
                                       
                                    
                                          (b)
                                       
                                       
                                          Fl-Artikolu 6(2)(b), fit-tielet subparagrafu, il-kliem ‘wara konsultazzjoni mal-Kumitat dwar Ajru Uniku u’, fir-rigward tal-Istati tal-EFTA ma japplikawx.
                                       
                                    
                                          (c)
                                       
                                       
                                          Fl-Artikolu 6(2)(b), fit-tielet subparagrafu, jiżdied li ġej:
                                          ‘Jekk il-Kummissjoni nnominat maniġer tan-Netwerk, il-Kumitat Permanenti tal-Istati tal-EFTA jagħmel ħilitu biex jaħtar l-istess entità b'kundizzjonijiet simili sabiex twettaq l-istess kompiti fir-rigward tal-Istati EFTA’.”
                                       
                                    
                        
            
                  4.
               
               
                  Dan li ġej jiżdied mal-punt 66w (ir-Regolament (KE) Nru 552/2004 tal-Parlament Ewropew u tal-Kunsill):
                  “, kif emendant minn:
                  
                              —
                           
                           
                              
                                 32009 R 1070: Ir-Regolament (KE) Nru 1070/2009 tal-Parlament Ewropew u tal-Kunsill tal-21 ta' Ottubru 2009 (ĠU L 300, 14.11.2009, p. 34).”
                           
                        
            Artikolu 2
      It-testi tar-Regolament (KE) Nru 1070/2009 fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-14 ta' Diċembru 2013, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fis-Sezzjoni taż-ŻEE u fis-Supplement taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-13 ta' Diċembru 2013.
         
            
               Għall-Kumitat Konġunt taż-ŻEE
            
            
               Il-President
            
            Thórir IBSEN
         
      
      
         (1)  ĠU L 300, 14.11.2009, p. 34.
      
         (*)  Rekwiżiti kostituzzjonali indikati.